《春日间游过石所山》
宋代·丘葵

盎盎春流水，微微风动苹。
江山一片石，童冠两三人。
落魄从渠笑，逍遥得我真。
百年浑是客，一月几佳晨。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。